CELEX: 32007R0538
Language: lv
Date: 2007-05-15 00:00:00
Title: Komisijas Regula (EK) Nr. 538/2007 ( 2007. gada 15. maijs ) par jauna lopbarības piedevas Enterococcus faecium DSM 7134 (Bonvital) izmantošanas veida atļauju (Dokuments attiecas uz EEZ)

16.5.2007   
            
            
               LV
            
            
               Eiropas Savienības Oficiālais Vēstnesis
            
            
               L 128/16
            
         
      KOMISIJAS REGULA (EK) Nr. 538/2007
   (2007. gada 15. maijs)
   par jauna lopbarības piedevas Enterococcus faecium DSM 7134 (Bonvital) izmantošanas veida atļauju
   (Dokuments attiecas uz EEZ)
   EIROPAS KOPIENU KOMISIJA
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 (1) par dzīvnieku ēdināšanā lietotām piedevām, un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 paredzēts, ka jāsaņem atļauja piedevu izmantošanai dzīvnieku ēdināšanā, kā arī tajā paredzēts pamatojums un procedūras šādas atļaujas piešķiršanai.
            
         
               (2)
            
            
               Saskaņā ar Regulas (EK) Nr. 1831/2003 7. pantu tika iesniegts pieteikums, lai saņemtu atļauju piedevai, kas minēta šīs regulas pielikumā. Pieteikumam bija pievienoti dati un dokumenti, kas vajadzīgi saskaņā ar Regulas (EK) Nr. 1831/2003 7. panta 3. punktu.
            
         
               (3)
            
            
               Pieteikums attiecas uz atļauju jaunā veidā izmantot preparātu Enterococcus faecium DSM 7134 (Bonvital) kā barības piedevu sivēniem (atšķirtiem) un nobarojamām cūkām; preparāts jāklasificē piedevu kategorijā “zootehniskās piedevas”.
            
         
               (4)
            
            
               Preparātu Enterococcus faecium DSM 7134 (Bonvital) atļāva lietot sivēniem un nobarojamām cūkām ar Komisijas Regulu (EK) Nr. 666/2003, ar ko pagaidām dzīvnieku barībā atļauj izmantot noteiktus mikroorganismus (2), sivēnmātēm ar Komisijas Regulu (EK) Nr. 2154/2003 (3), ar ko pagaidām dzīvnieku barībā atļauj izmantot dažus mikroorganismus (Enterococcus faecium un Lactobacillus acidophilus), nobarojamiem cāļiem ar Komisijas Regulu (EK) Nr. 521/2005 (4) par pastāvīgu piedevas izmantošanas atļauju un pagaidu atļauju tādu konkrētu piedevu jaunam izmantojumam, kuras jau ir atļauts lietot dzīvnieku barībā.
            
         
               (5)
            
            
               Jaunus datus pievienoja atļauju pieteikumiem attiecībā uz sivēniem (atšķirtiem) un nobarojamām cūkām. Eiropas Pārtikas nekaitīguma iestāde (“iestāde”) 2007. gada 23. janvāra atzinumā secināja, ka preparātam Enterococcus faecium DSM 7134 (Bonvital) nav negatīvas ietekmes uz dzīvnieku veselību, cilvēku veselību vai vidi (5). Saskaņā ar šo atzinumu šā preparāta izmantošana ir efektīva produktivitātes rādītāju uzlabošanai atbilstoši devām, ko attiecībā uz sivēniem un nobarojamām cūkām ieteikusi iestāde. Iestāde neuzskata, ka būtu vajadzīga īpaša prasība veikt uzraudzību pēc pārdošanas. Šajā atzinumā pārbaudīja arī ziņojumu par barībā izmantojamās lopbarības piedevas analīzes metodi, ko iesniedza ar Regulu (EK) Nr. 1831/2003 izveidotā Kopienas references laboratorija.
            
         
               (6)
            
            
               Šā preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādējādi šo preparātu jāļauj izmantot, kā norādīts šīs regulas pielikumā.
            
         
               (7)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā norādīto preparātu, kas iekļauts piedevu kategorijā “zootehniskās piedevas” un funkcionālajā grupā “zarnu floras stabilizatori”, ir atļauts izmantot kā piedevu dzīvnieku ēdināšanā saskaņā ar minētajā pielikumā ietvertajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir piemērojama visās dalībvalstīs.
      Briselē, 2007. gada 15. maijā
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 268, 18.10.2003., 29. lpp. Regulā grozījumi izdarīti ar Komisijas Regulu (EK) Nr. 378/2005 (OV L 59, 5.3.2005., 8. lpp.).
   
      (2)  OV L 96, 12.4.2003., 11. lpp.
   
      (3)  OV L 324, 11.12.2003., 11. lpp.
   
      (4)  OV L 84, 2.4.2005., 3. lpp.
   
      (5)  Opinion of the Scientific Panel on Additives and Products or Substances used in Animal Feed on the safety and efficacy of the product “Bonvital”, a preparation of Enterococcus faecium as a feed additive for piglets and pigs for fattening. Pieņemts 2007. gada 23. janvārī. EFSA Vēstnesis (2007) 440, 1.–9. lpp.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
                  (tirdzniecības nosaukums)
               
               
                  Sastāvs, ķīmiskā formula, apraksts, analītiskā metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  KVV/kg kompleksās lopbarības ar 12 % mitruma saturu
               
            
                  Zootehnisko piedevu kategorija. Funkcionālā grupa: zarnu floras stabilizators.
               
            
                  4b1841
               
               
                  
                     Lactosan Starterkulturen GmbH & Co KG
                  
               
               
                  
                     Enterococcus faecium DSM 7134
                  (Bonvital)
               
               
                  
                               
                           
                           
                              Piedevas sastāvs
                              Preparāts Enterococcus faecium DSM 7134,
                              kas satur vismaz:
                              
                                           
                                       
                                       
                                          pulveri: 1 × 1010 KVV/g no piedevas
                                       
                                    
                                           
                                       
                                       
                                          granulas (mikroiekapsulētā formā): 1 × 1010 KVV/g no piedevas.
                                       
                                    
                        
                               
                           
                           
                              Aktīvās vielas raksturojums
                              
                                 Enterococcus faecium DSM 7134
                           
                        
                               
                           
                           
                              Analītiskā metode (1)
                              
                              Skaitīšanas metode, kurā izmanto žults eskulīna azīda agaru kopā ar lauka gēla elektroforēzi (PFGE), un saskaita to izvietojumu uz plāksnītes.
                           
                        
               
                  Sivēni
                  (atšķirti)
               
               
                  —
               
               
                  0,5 × 109
                  
               
               
                  4 × 109
                  
               
               
                  
                              1.
                           
                           
                              Norādījumos par piedevas un premiksa lietošanu jānorāda uzglabāšanas temperatūra, uzglabāšanas ilgums un stabilitāte pēc granulēšanas.
                           
                        
                              2.
                           
                           
                              Ieteicamās devas uz kilogramu kompleksās lopbarības:
                              
                                          —
                                       
                                       
                                          sivēniem (atšķirtiem) – līdz 35 kg no ķermeņa svara 1 × 109 KVV
                                       
                                    
                                          —
                                       
                                       
                                          nobarojamām cūkām 0,5 × 109 KVV
                                       
                                    
                        
               
                  2017. gada 5. jūnijs
               
            
                  Nobarojamas cūkas
               
               
                  —
               
               
                  0,2 × 109
                  
               
               
                  1 × 109
                  
               
            
         (1)  Sīkāka informācija par analītisko metodi ir pieejama Kopienas references laboratorijas tīmekļa vietnē: www.irmm.jrc.be/html/crlfaa/